Tartu maakohus tunnistas süüdi ja saatis vanglasse jaanuaris Võru pandimajast ja juveelipoest ehteid varastanud Renato Miksoni (38).
simese episoodina mõisteti mees süüdi mullu 31. detsembri öösel akende lõhkumise teel toime pandud sissetungis Kreutzwaldi tänaval asuvasse poodi, kust ta varastas 366 eurot sularaha ja viis pudelit viina, tekitades kokku kahju summas 426 eurot.
Uue aasta 11. jaanuaril järgnes sellele juveelivargus Jüri tänava pandimajas. Kell 18.45 sai turvafirma pandimajast paanikahäire ning sündmuskohale jõudnud patrull selgitas välja, et pandimajja oli sisenenud mees, kes palus teenindajal näidata kahte kuldketti kokku väärtusega 736 eurot.
Saanud müüjalt mõlemad esemed enda kätte, vaatles mees neid pisut ja väljus pandimajast esemete eest maksmata.
14. jaanuari hommikul saadi paanikahäire Võrus Tartu tänaval asuvast juveelipoest. Sündmuskohale saabunud turvatöötajale selgitas poemüüja, et üks mees küsis näidata kahte kullast kaelaketti ja tahtis seejärel põgeneda. Müüja üritas meest kinni pidada, kuid viimasel õnnestus siiski põgeneda koos varastatud kuldkettidega väärtusega 1540 eurot.
Loe edasi Lõunaeestlasest.